Diari Oficial de la Generalitat Valenciana


Sumari del DOGV 6499, del 11-04-2011 (2011/3927)

RESOLUCIÓ de 29 de març de 2011, de la Conselleria d'Economia, Hisenda i Ocupació, per la qual s'accepta la cessió gratuïta mitjançant mutació demanial d'un immoble de 1.515 m² de superfície, situat a Onda (Castelló), carrer Sicília, realitzada per l'Ajuntament del dit municipi a favor de la Generalitat, per a ser destinat a la construcció d'un nou centre de salut.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6499

Data del DOGV
:   11-04-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/3927


Data del document
:   29-03-2011

Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 29 de març de 2011, de la Conselleria d'Economia, Hisenda i Ocupació, per la qual s'accepta la cessió gratuïta mitjançant mutació demanial d'un immoble de 1.515 m² de superfície, situat a Onda (Castelló), carrer Sicília, realitzada per l'Ajuntament del dit municipi a favor de la Generalitat, per a ser destinat a la construcció d'un nou centre de salut. [2011/3927]  
L'Ajuntament d'Onda, en la sessió plenària realitzada el dia 31 de gener de 2011, va acordar la cessió gratuïta a la Generalitat mitjançant mutació demanial de l'immoble de la seua propietat de 1.515 m² de superfície, situat al carrer Sicília, 3, de la dita població. Tal com consta en l'acord mencionat, l'immoble té caràcter de domini públic.  
A proposta de la Conselleria de Sanitat, es van iniciar els tràmits legals oportuns per a l'acceptació de l'immoble.  
La cessió es realitza amb la finalitat de destinar l'immoble a la construcció d'un nou centre de salut.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat, i la disposició addicional onzena de la llei mencionada que regula la mutació demanial.  
En conseqüència, basant-se en els articles 37 i 44 de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat mitjançant mutació demanial realitzada per l'Ajuntament d'Onda de l'immoble de 1.515 m² de superfície, situat al carrer Sicília de la dita població, que confronta: davant, carrer Sicília; dreta, parcel·la de 862 m² procedent de la mateixa finca matriu; esquerra, carrer Alfons el Magnànim, i darrere, parcel·la de 10.160 m² procedent de la mateixa finca matriu.  
Consta inscrita en el Registre de la Propietat de Vila-real 2, al tom 1557, llibre 716, foli 72, finca 41944, inscripció 1ª.  
Referència cadastral: 5060100GN6362B4388PH.  
L'immoble s'accepta lliures de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament d'Onda, s'efectua amb la condició de destinar l'immoble a la construcció d'un nou centre de salut, i queda subjecta al que disposa l'article 37 de la Llei 14/2003, de Patrimoni de la Generalitat. Per la seua banda, l'Ajuntament d'Onda es compromet a costa seua a eliminar qualsevol obstacle que puga impedir o dificultar l'execució del projecte, així com a dotar a la parcel·la de la urbanització necessària perquè assolisca la condició de solar.  
  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici sanitari i adscrit a la Conselleria de Sanitat, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
  
Quart  
Notificar la present resolució a l'Ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat..  
  
València, 29 de març de 2011.- El conseller d'Economia, Hisenda i Ocupació i vicepresident segon del Consell: Gerardo Camps Devesa.